CELEX: 62021TN0685
Language: el
Date: 2021-10-18 00:00:00
Title: Υπόθεση T-685/21: Προσφυγή της 18ης Οκτωβρίου 2021 — IR κατά Επιτροπής

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/32
            
         
      Προσφυγή της 18ης Οκτωβρίου 2021 — IR κατά Επιτροπής
      (Υπόθεση T-685/21)
      (2022/C 11/45)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: IR (εκπρόσωποι: Σ. Παππάς και Α. Παππάς, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 11ης Δεκεμβρίου 2020 με την οποία το Γραφείο Εκκαθάρισης των Βρυξελλών αρνήθηκε την ανανέωση του καθεστώτος σοβαρής ασθένειας όσον αφορά τον γιο του προσφεύγοντος·
               
            
                  —
               
               
                  να ακυρώσει την απόφαση της 8ης Ιουλίου 2021 με την οποία η αρμόδια για τους διορισμούς αρχή απέρριψε τη διοικητική ένσταση την οποία υπέβαλε ο προσφεύγων δυνάμει του άρθρου 90, παράγραφος 2, του ΚΥΚ·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ο προσφεύγων προβάλλει έξι λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι οι επίδικες αποφάσεις στηρίζονται παρανόμως στη δεύτερη γνωμάτευση του ιατρού-συμβούλου.
               
            
                  2.
               
               
                  Με τον δεύτερο λόγο προβάλλεται έλλειψη αιτιολογίας των επίδικων αποφάσεων.
               
            
                  3.
               
               
                  Με τον τρίτο λόγο προβάλλονται πρόδηλα σφάλματα εκτίμησης των επίδικων αποφάσεων και παραμόρφωση των πραγματικών περιστατικών.
               
            
                  4.
               
               
                  Με τον τέταρτο λόγο προβάλλεται προσβολή του δικαιώματος χρηστής διοίκησης και του δικαιώματος ακρόασης.
               
            
                  5.
               
               
                  Με τον πέμπτο λόγο προβάλλεται ότι οι επίδικες αποφάσεις στηρίζονται παρανόμως σε γνωμάτευση ιατρού-συμβούλου.
               
            
                  6.
               
               
                  Με τον έκτο λόγο προβάλλεται παράβαση των κανόνων περί τήρησης προδικασίας.